ОТЧЕТ ЗА ДЕЙНОСТТА НА НЧ „ВИДЕЛИНА КВ.БОЯНА 1919 г.”

за 2016 година

Уважаеми читалищни членове ,

ще ви представя в кратко резюме отчета за дейността на НЧ „Виделина кв.Бояна 1919 г. ”за 2016 година.

През 2016 година читалището осъществяваше дейността си в съгласие със своите цели заложени в Устава.

Разпространение на духовни и културно-просветни ценности, подпомагане на културното и творческо развитие, обогатяване на социалната и образователна дейност. Подпомагане и развитие на младежки дейности. Поддържа общодостъпна обществена библиотека. Организиране и поддържане на художествени колективи, школи, клубове, формации. Организиране на празненстваи концерти. Организира културни изяви самостоятелно или съвместно с други организации и институции.

І. Организационната структура на читалището през годината бе, както следва:

• Върховен орган – Общо събрание от всички читалищни членове - 158 души.

• Настоятелство на читалището в състав: Председател – Жорко Иванов и членове: Маргарита Чупорикова, Милена Спасова Георгиева, Надежда Стаменова и Илиян Толев;

 • Проверителна комисия за контрол върху дейността: Камелия Александрова – Председател, членове: Кирил Зафиров и Валентин Петров

 • Щатен състеав на читалището през годината наброяваше 4 - ма души с позиции: Секретар – Силва Николова, библиотекар – Светла Иванова, домакин – Стефан Пеев, хигиенист – Петра Христова

ІІ. ОСНОВНИ ДЕЙНОСТИ

1. ПОДДЪРЖАНЕ НА ОБЩЕСТВЕНА БИБЛИОТЕКА. Нейната дейност се осъществява съгласно правилник за организация на работата и ползване услугите на библиотеката. Броят библиотечни единици във фонда през 2016 година наброява 17 408 тома литература. Новопостъпилите литературни заглавия за периода са размер на 231 тома, като съответно отчислената такава е 100 тома физически амортизирана литература. Читатели през годината са 113 души. Заети библиотечни материали през годината - 2260. Техническото оборудване на библиотеката позволява читателски запитвания и търсения да бъдат изпълнявани не само по традиционния заемен начин и в читалня, а да се търсят ресурси в електронни портали, да се работи с електронни масиви. Библиотеката е оборудвана с 1 компютърно работно място и с едно за читатели с неограничена Интернет връзка и копирна апаратура. През изминалата година основното към което сме се придържали в библиотеката е тя да отговаря на потребностите и очакванията на читателите. Набавянето на нови заглавия се извършва със средства от събраните читателски такси и бюджета на читалището,както и от дарения на читатели и жители на квартала. За да задържим читателския интерес и повишим броя на нашите читатели е нужно постоянно да обновяваме книжния фонд. Крещяща е необходимостта от периодично финансиране на библиотеките по утвърдените стандарти, които да подпомагат библиотечната работа и това е основен въпрос, който се обсъжда на срещи и обучения в съответния ресурс на Министерството.Освен читателска дейност библиотеката организира през изминалия отчетен период мероприятия по повод годишнини на бележити личност.

ПРОВЕДЕНИ МЕРОПРИЯТИЯ СВЪРЗАНИ С ДЕЙНОСТТА НА БИБЛИОТЕКАТА

На 27 януари любителите на Моцарт участваха в музикална вечер посветена на 260 години от рождението на великия музикант. В мероприятието се включиха хора от различни възрасти, а също и деца. Под звуците на произведенията на Моцарт библиотекарката и водещата Моника Иванова запознаха присътващите с интересни факти от биографията и творчеството му. Бяха изложени книги и илюстрации за живота на Моцарт. Всички присъстващи получиха картички с лика на музиканта изработени с помоща на Марги Чупорикова.

От 11 до 31 юли по повод 115 години от рождението на Илия Бешков библиотекарката Светла Иванова организира изложба с графики на Илия Бешков, копия подарени и съхранени в библиотеката. Освен графиките в изложбата бяха включени и негови писателски материали, както и интересни факти от живота му.

През септември за 130 годишнината от рождението на Ран Босилек се проведе литературно четене на детски книжки.

2. Организиране и поддържане на художествени школи, клубове, групи и формации.

В читалището занимания през изминалия отчетен период провеждаха следните школи: ДТС , фолклорна певческа група за деца, любителска школа за народни танци, балкански фолклорни танци, театрална школа, спортни танци, балет, пиано, рисуване, керамика, дърворезба, клуб декупаж, таекуондо, айкидо, йога и комбинирана гимнастика.

Участниците в школите и групите се включваха активно в мероприятия на читалището, участваха във външни продукции на фестивали, събори и състезания. Представяха се отлично за което носеха съответно и награди.

ДТС през 2016 г. продължиха в две групи – напреднали и начинаещи, като в начинаещата група целогодишно можеха да се включват нови попълнения. Те имаха изяви във вътрешни продукции за 1 март деня на самодееца, на 13 март Сирни заговезни, за Лазаровден и събора на Бояна. За Лазаров ден пради да тръгнат на традиционната обиколка из домовете Лазарките пресъздадоха обичая Лазаруване на откритата сцена в парка. Освен в Боянския събор се представиха и на съборите в Княжево и Слатина. Взеха участие в празника на район Витоша и деня на София. Участваха и в два фестивала. „ДАЙ БАБО ОГЪНЧЕ” в Мещица и „СЛЪНЦЕ ИДЕ” в Дрен. И на двата фестивала се представиха отлично и донесоха награди. След всички ангажименти в началото на м.ноември имаха и малко релакс на Боровец с танци за удоволствие разбира се.

Децата от певческата фолклорна група също се включиха във всички вътрешни мероприятия споменати по горе. Освен местните участия и тези в съборите се представиха на фолклорен фестивал „БИЛКИТЕ ДАР ОТ БОГА” в Симеоново на Еньовден, а също и в Букорещ на международен фолклорен преглед „СРЕЩА С ПРОЛЕТТА”. Групата е от 7-8 деца от различни възрасти. Представят отлично като група, какато и като индивидуални изпълнители.

Любителската танцова школа „ИГРАТИ ВЪЖИСАТИ” през 2016 година групата в този си състав за първи път участва във фестивали. Първата стъпка беше на фестивала „ НА ХОРО В БОЯНА”,който нашето читалище организира, а през ноември участваха в „НАШЕНСКО ХОРО” в гр.Самоков. Като за начало се представиха отлично. Заниманията им продължават в две групи, като вратите постоянно са отворени за начинаещи любители на хората.

Групата за балкански фолклорни танци е в доста камерен състав, но за сметка на това са упорити и не спират заниманията си. И там приема е целогодишен.

Театралната трупа през измиталата година имаше само две представления на местна сцена и два пъти външни представяния. През 2016 не са се явявали на фестивали и конкурски, тъй като групата беше с обновен състав и нямаха готовност за конкурси.

Спортните танци с учениците от 52 училище се провеждат в самото училище отоново от КСТ София данс. В читалището репетират танцови двойки, които се подготвят за състезания и които взимат участия в читалищните мероприятия. Всяка година школата прави пролетен и есенен бал за своите възпитаници, които се провеждат на нашата сцена.

Школата по балет през 2016 година до септември работи в две групи. Те също активно участваха в читалищните мероприятия. Имаха и външни представяния на концерти и конкурси. След започването на учебната година остана една група.

Групите по пиано и китара са доста разнообразни и предимно начинаещи. Участваха в мероприятия на читалището и концертите, които им организираха преподавателите за края на учебната година и Коледа. При тях се изисква повече време, много труд и постоянство за постигане на резултати и дай боже за виртуозни изпълнители.

Школата по рисуване както винаги работи активно и показва отлични резултати. От септември месец и нейния състав се обнови, тъй като някой от децата бяха приети в художествени и други гимназии и посещават по-рядко заниманията, но за сметка на това се появиха нови попълнения. Преподавателката им Деля Чаушева периодично им организира изложби в Младежкия клуб на читалището, на които родителите могат да видят резултатите от работата на децата си и да се запознаят подробно с методите на работа. В тази школа също вратите са отворени за целогодишен прием.

Групата по керамика макар и по-малобройна от рисуването, работи добре.

В школата по дърворезба творят и деца, и възрастни. Заниманията се провеждат два пъти седмично в удобно за желаещите време.

Клуба по декупаж работи предимно за великденска и коледна работилница, ако има желаещи през останалото време се организират седмични курсове на обучение. Включват се деца от различните школи, както и техните родители. Изработват се различни неща и в библиотеката има постоянна изложба базар на изработените с декупаж предмети.

Накрая, но не на последно място идва ред и на спорта. От началото на 2016 а има занимания по комбинирана гимнастика. Йога за възрастни, таекуондо и айкидо са останалите спортни групи.

Това е накратко работата по школите.

През изминалата година сме участвали само в два проекта на Министерство на Културата за празника на Бояна и за фолклорния фестивал. За единия не бяхме одобрени, а за събора ни отпуснаха само 400.00 лева.

Не спираме да търсим нови идей за работа и съответно откриване на нови школи. За съжаление основния проблем е липсата на деца те са ангажирани целодневно в училище, а и там имат доста извънкласни дейности. Въпреки това някой от тях намират време и за нещо различно при нас. Насоката в която работим е търсенето на нещо различно, с което да заинтригуваме и привлечем повече посетители в читалището. Отворени сме за всякакви предложения за развиване на дейност. За лятото на 2017 г предвиждаме летни занимания за деца от 6 до 10 год. възраст.